b'\n_START_ARTICLE_\nMelvins\n_START_SECTION_\nHistoria\n_START_PARAGRAPH_\nMelvinsin perustivat 1980 Buzz Osborne (laulu, kitara) ja Dale Croverin (rummut). Yhtye soitti Jimi Hendrixin ja The Whon covereita, mutta pian yhtye alkoi soittaa hardcore punkia. 1980-luvun loppupuolella yhtyeen musiikki oli kehittynyt juuri sen tyyliseksi, mist\xc3\xa4 yhtye parhaiten tunnetaan, sekoitus raivokasta punkriffittely\xc3\xa4 sekoitettuna Buzz Osbornen matalankarheaan laulutyyliin ja raskaisiin heavy metal -riffeihin. _NEWLINE_Yhtyeell\xc3\xa4 on ollut merkitt\xc3\xa4v\xc3\xa4 vaikutus monelle grunge-yhtyeelle, kuten Nirvanalle. Nirvanan keulakuva Kurt Cobain itse asiassa toimi 1980-luvulla yhtyeen roudarina ja t\xc3\xa4ten yst\xc3\xa4vystyi Buzzin kanssa. Yst\xc3\xa4vyydest\xc3\xa4 oli hy\xc3\xb6ty\xc3\xa4 Melvinsille Nirvanan noustua suosioon 1990-luvun puolella, koska Cobain puffasi monia lempiyhtyeit\xc3\xa4\xc3\xa4n. Sen ansiosta yhtye sai ison levymerkin Atlantic Recordsin huomion, ja yhtye julkaisi Atlanticilla vuonna 1993 Houdinin, jolla Kurt Cobain vieraili soittamassa rumpuja parissa kappaleessa. Melvins sai paljon n\xc3\xa4kyvyytt\xc3\xa4 musiikkikanavilla videoillaan "Queen" ja "Revolve", jotka kumpikin julkaistiin yhtyeen albumilla Stoner Witch. Yhtye levytt\xc3\xa4\xc3\xa4 edelleen.'